ด้วยรัก
โดย...ทีมข่าวการเงินโพสต์ทูเดย์
20 มิ.ย. 2559

โดย...ทีมข่าวการเงินโพสต์ทูเดย์
แม้วันนี้ ญนน์ โภคทรัพย์ จะเป็นเพียงกรรมการธนาคารไทยพาณิชย์ เพราะได้ลาออกจากตำแหน่งกรรมการผู้จัดการแล้ว ท่ามกลางข่าวลือว่าไปอยู่ที่นั่นที่นี่ แต่ลูกน้องสายตรงของญนน์ทุกคนตั้งใจทำวิดีโอคลิปให้พี่ชายที่แสนดี โดยมีการปล่อยลงยูทูบไปเมื่อวันที่ 18 มิ.ย.ที่ผ่านมาในชื่อ Big Brother
ไฮไลต์ของวิดีโอคลิปนี้ มี “พี่ดา” คุณหญิงชฎา วัฒนศิริธรรม อดีตกรรมการผู้จัดการ ธนาคารไทยพาณิชย์ มาพูดถึงคุณญนน์ว่าเป็นคนตรง คิดเร็ว ทำเร็ว  ขยันมากมาทำงานก่อน 6 โมงเช้า  และมีความสามารถพิเศษในการหายตัวจากงานปาร์ตี้ได้อย่างรวดเร็ว
ยอดวิวของวิดีโอคลิปนี้พุ่งขึ้นอย่างรวดเร็ว เพราะพนักงานธนาคารเข้าไปดูกัน คุณญนน์ได้ดูวิดีโอคลิปนี้คงตื้นตัน เพราะถ่ายทอดความรักที่มีให้กันอย่างน่าดีใจ